T-40

T-40 var en lett stridsvogn med amfibiekapabilitet utviklet for den sovjetiske hær og var i tjeneste fra 1939. Den skulle komme til å danne grunnlaget for en rekke lette stridsvogner utviklet senere som T-60 og T-70. Men etter kampanjen mot Finland fant man ut at amfibiekapabiliteten var unødvendig, og at bestykningen var utilstrekkelig og pansringen for tynn. Totalt ble bare 225 produsert.

T-40 hadde en bestykning på en 12,7 mm DShK tung mitraljøse og panseret var mellom 7 mm og 14 mm tykt. Den hadde et mannskap på to og var drevet av en GAZ-202 bensinmotor på 70 hk. Den var utstyrt med propell og ror for fremdrift i vann.

Kategori:Stridsvogner fra andre verdenskrig
Kategori:GAZ
Kategori:Introduksjoner i 1939
Kategori:Lette stridsvogner
Kategori:Sovjetiske stridsvogner